<?xml version="1.0" encoding="UTF-8"?><song><author>Julie Hausmann, podľa čes. prekl. O. Šrámka prel. Jana Nagajová, Friedrich Silcher</author>
<lyrics>[V1]
 Hľa, akú veľkú lásku
 nám Otec dal,
 keď smrťou Syna svojho
 nám hriechy sňal!
 Pán na oltári kríža
 bol obeťou
 a na tak veľký zázrak
 je málo slov.

[V2]
 Tá Jeho obeť vzácna
 je príkladom,
 čo aj my konať máme
 tak ako On.
 Vždy druhým ľuďom slúžiť,
 aj život klásť,
 siať všade Božiu lásku,
 nech môže rásť.

[V3]
 Z nás vyformuj si, Pane,
 ten úzky kruh,
 kde Tvoje deti spája
 Tvoj Svätý Duch!
 Nech jednotu a lásku
 svet vidieť smie
 a mnohí prídu s túžbou
 mať spasenie.

[V4]
 A preto každý z nás,
 kto je spasený,
 nech miluje a slúži
 tu na zemi,
 kým pripojí sa k piesni,
 čo v nebi znie,
 kde v plnosti kvet lásky
 sa rozvinie.</lyrics>
<presentation>V1 V2 V3 V4</presentation>
<hymn_number>313</hymn_number>
<title>Hľa, aká veľká láska! S4313</title>
</song>