<?xml version="1.0" encoding="UTF-8"?><song><title>Ia jugul lui Hristos pe umeri</title>
<lyrics>[V1]
 Ia jugul lui Hristos pe umeri
 Şi trage lângă El arând;
 Chiar dacă semeni numai lacrimi,
 Şi umbli numai suspinând.

[V2]
 Hristos cel Sfânt te va cunoaşte
 În sărăcie, nu-n belşug,
 Căci mulţi au stat cu El la mese,
 Dar prea puţini au tras la jug

[V3]
 Ia-I sarcina şi-o du alături
 Şi simte-o apăsând din greu
 Cum ai răspunde doar tu singur
 De tot ce are Dumnezeu.

[V4]
 Hristos cel Sfânt te va cunoaşte
 Odată-n cerul Lui de sus
 Nu după haina ce-ai purtat-o,
 Ci după sarcina ce-ai dus

[V5]
 Ia crucea ta şi-I mergi pe urme
 Tăcând şi mulţumind ca El,
 Iubeşte, roagă-te şi rabdă
 Urmând Dumnezeiescu-i fel.

[V6]
 Hristos cel Sfânt te va cunoaşte
 Nu după numele ce-ţi spui
 Ci după ranele-ndurate
 Sub crucea ta, şi crucea Lui.</lyrics>
</song>