<?xml version="1.0" encoding="UTF-8"?><song><title>Bože, verný Bože ES307</title>
<presentation>V1 V2 V3 V4 V5 V6</presentation>
<hymn_number>307</hymn_number>
<lyrics>[V1]
 Bože, verný Bože,
 prameň najlepších darov,
 Ty všetko dať môžeš,
 prosím preto s dôverou:
 zdravé mi telo daj
 a prebývaj vo mne,
 nech čistú dušu mám,
 svedomie pokojné.

[V2]
 Chcem v práci byť pilný,
 pomáhaj mne slabému,
 nech čo som povinný,
 rád urobím každému,
 keď všetko vykonám
 v čase mi určenom,
 nech v srdci radosť mám
 nad prospešným dielom.

[V3]
 Daj, nech tak hovorím,
 aby som obstál, Pane,
 za pravdu nech horlím,
 a verný jej zostanem.
 Keď musím hovoriť
 v postavení mojom,
 daj sa mi vysloviť
 vždy pravdivým slovom.

[V4]
 Daj, v láske, svornosti
 so všetkými nažívať,
 zo svojej milosti
 ráč mi k tomu sily dať,
 ak mi chceš rozmnožiť
 rôzne dary časné,
 nedaj ich povýšiť
 nad hodnoty večné.

[V5]
 Ak mi tu v časnosti
 predĺžiš dni života,
 nech vždy ma sprevádza
 Tvoja božská dobrota;
 do srdca mi ulož
 dar trpezlivosti,
 tak, aby som po hrob
 žil v kresťanskej cnosti.

[V6]
 Na svoju smrť chcem byť
 vždy, Pane, pripravený,
 svoj život dokončiť
 vo viere a vedomí,
 že si mi pripravil
 u seba miesto tiež,
 aby som s Tebou žil,
 kde Ty, Pane, žiješ.</lyrics>
</song>