<?xml version="1.0" encoding="UTF-8"?><song><presentation>V1 V2 V3 V4 V5 V6 V7</presentation>
<hymn_number>84</hymn_number>
<title>Ajhľa, práve Ježiš milý ES84</title>
<lyrics>[V1]
 Ajhľa, práve Ježiš milý
 dokonáva v tejto chvíli,
 klesla Jeho svätá hlava;
 ducha Bohu odovzdáva.

[V2]
 Plač, pokolenie ľudské, lkaj
 a s celým tvorstvom nariekaj,
 veď umrel Kristus, drahý Pán,
 zmučili Pravdu v mori rán.

[V3]
 Nikodém spolu s Jozefom
 sa v žiali, bôli preveľkom
 k Pánovi svojmu priznali,
 o Jeho telo žiadali.

[V4]
 Jeho telo z kríža sňali,
 bielym plátnom ovinuli,
 pochovali v hrobe novom,
 do kameňa vytesanom.

[V5]
 Už je kameň privalený,
 strážený, zapečatený,
 ale pravdu nepochová,
 víťazí pravda Kristova.

[V6]
 On premohol i hrob tmavý,
 keď vstal a vstúpil do slávy,
 z Božieho slova to vieme,
 že aj my z mŕtvych vstaneme.

[V7]
 Preto v žiali nezúfame,
 aj pri hroboch nádej máme,
 Boh smrti osteň premôže,
 On dopustil, On pomôže.</lyrics>
</song>