<?xml version="1.0" encoding="UTF-8"?><song><lyrics>[V1]
 Ďakujte, Bohu vzdajte česť,
 kresťania na zemi,
 tak, ako Pánovi nebies
 spievajú anjeli.

[V2]
 Pozdvihnite zvučné hlasy,
 nech počujú všetci,
 že náš Boh je Darcom spásy,
 činí veľké veci.

[V3]
 Od chvíle, keď nám život dal,
 otcovsky chráni nás;
 kde človek nevie pomôcť sám,
 On pomôže vždy včas.

[V4]
 Hoc denne hriechy páchame,
 priazeň nám zachová,
 kde nájde vrúcne pokánie,
 zmiluje sa znova.

[V5]
 Kiežby nám darom radosti
 osviežil srdce, um,
 utopil strach, žiaľ, bolesti
 v hlbinách morských vĺn.

[V6]
 O pokoj pravý prosme Ho,
 nech všetkým ho dáva
 a zo srdca otcovského
 nech nás požehnáva.

[V7]
 Otcova láska, dobrota
 je pri nás a s nami.
 Súženie, ťažkosť života
 z cesty nám odstráni.

[V8]
 Kým putujeme na zemi,
 je naša spása v Ňom;
 raz pri poslednom lúčení
 k svojim sa prizná On.</lyrics>
<title>Ďakujte, Bohu vzdajte česť ES341</title>
<hymn_number>341</hymn_number>
<presentation>V1 V2 V3 V4 V5 V6 V7 V8</presentation>
</song>