<?xml version="1.0" encoding="UTF-8"?><song><lyrics>[V1]
 Hatak okpulo fehna
 Yak hikia li hokʋt,
 Katiohmi li kak osh
 Si okcha̱ya hinla cho?
 Ahni bieka hocha
 Ʋm anukfihinlashke.

[V2]
 Hatak ʋmmona toba
 Alʋm hohchifo hokʋt
 Chihowa im anumpa
 Kobʋffit kanchi tok o̱,
 Ishtatia sia hosh
 A sʋlbʋsha fehnʋshke.

[V3]
 Sa chu̱kʋsh ak inli ka
 Ʋm anukfila hokʋt
 Ik achukmo fehna ka
 Il ikhana li hoke:
 Nana okpulo ak bat
 Sa chu̱kʋsh A̱ fo̱kʋshke.

[V4]
 Si yʋmohmi hatuk osh,
 Ʋba anumpa hoka
 Ahninchit holitoblit,
 Im antia li keyu:
 Yʋmohmit li okpʋnit
 Taiyahli li mʋhlishke.

[V5]
 A si yʋmohmi hoka,
 Chihowa ʋba yokʋt
 Nana palʋmmi kia
 Si onohonchi hona,
 Ilbʋshʋt sʋlli kia,
 Ʋlhpiesa hi atok.

[V6]
 Ʋno ak inli hokʋt
 Ile kostininchi lish,
 Chisʋs a̱ i̱ yimmi kʋt,
 Im a̱hli la he keyu;
 Si a yʋmohmi hokʋt
 Il okchalinchi la wa.

[V7]
 Chihowa A̱ki yokʋt
 Ik si apelo hokma,
 Nanta 'k osh a̱ nukhaklot,
 Si apelahancha wa:
 Yʋmohmi pulla hoka
 Sʋlbʋsha fehna hoke.</lyrics>
<aka>Hatak okpulo fehna</aka>
<hymn_number>29</hymn_number>
<title>Confession of depravity and helplessness. ƲIT29</title>
<time_sig>7.7.7.D.</time_sig>
</song>