<?xml version="1.0" encoding="UTF-8"?><song><author>Ján Kana, upr. Milan Šramo, Felix Mendelssohn-Bartholdy</author>
<lyrics>[V1]
 Čujte slávny neba ples:
 „Kristus narodil sa dnes!
 Sláva Bohu na nebi,
 pokoj ľuďom na zemi!&quot;
 Plesaj, ľudstvo, vzdávaj česť
 za radostnú spásy zvesť!
 Novonarodený Kráľ
 teba spasiť zavítal.
 Novonarodený Kráľ
 teba spasiť zavítal.

[V2]
 V Judsku hviezda plápolá,
 mrákota sa stráca zlá.
 Celým svetom letí zvesť:
 „Kristus narodil sa dnes!&quot;
 Spievaj, ľudstvo, piesne chvál,
 prišiel na zem nebies Kráľ!
 Priniesol nám spasenie,
 anjelská tak pieseň znie.
 Priniesol nám spasenie,
 anjelská tak pieseň znie.

[V3]
 Narodil sa Boží Syn,
 aby ľudstvo zbavil vín.
 S Bohom zmieriť prišiel nás,
 do nebeských uviesť krás.
 Plesaj, ľudstvo, v lásky čas,
 ožiaril ťa z neba jas!
 Prišiel Knieža pokoja,
 svet si získať bez boja.
 Prišiel Knieža pokoja,
 svet si získať bez boja.</lyrics>
<presentation>V1 V2 V3</presentation>
<hymn_number>53</hymn_number>
<title>Čujte slávny neba ples! S453</title>
</song>