<?xml version="1.0" encoding="UTF-8"?><song><lyrics>[V1]
 Încă mai este loc la cruce
 Şi pentru tine, dragul meu,
 Şi pentru tine la Golgota
 Muri Fiul lui Dumnezeu

[C1]
   O, vino azi, o, vino azi,
   Te cheamă azi o voce dulce,
   Încă mai este loc la cruce,
   O, vino azi, o, vino azi.

[V2]
 Oare n-auzi tu şoapta-I blândă,
 Întoarce-te, biet păcătos,
 Să scapi de iad şi de osândă,
 Te cheamă glasul lui Hristos.

[V3]
 Cât vei mai sta în nepăsare,
 Câte ai făcut nu ti-e de-ajuns?
 Vor curge iar lacrimi amare
 Din ochii blânzi ai Lui Isus.

[V4]
 Nu mai e timp de amânare,
 Grăbeşte-te, amicul meu,
 E, poate, ultima chemare,
 Împacă-te cu Dumnezeu.

[V5]
 E poate ultima chemare
 E poate chiar salvarea ta,
 Încă mai este loc la cruce
 Şi pentru tine, nu uita!</lyrics>
<title>Încă mai este loc la cruce</title>
</song>