<?xml version="1.0" encoding="UTF-8"?><song><lyrics>[V1]
 Întregul soare joacă-n stropi de rouă
 Şi Tu în inimi poţi să locuieşti.
 E o minune ce e veşnic nouă
 Mărimea Ta ce ştii s-o mărgineşti.

[V2]
 R1: Mi-e gata inima să cânte Ţie,
 Al lumilor Poet slăvit!
 Poema Ta este o armonie
 Şi-n slava lor eşti oglindit.

[V3]
 Pe cer ai scris cu slove arzătoare
 Mărirea Ta ascunsă-n nesfârşit.
 Deşi nu pier, sunt totuşi trecătoare,
 Dar glasul Tău rămâne-n veci iubit.

[V4]
 Fulgerător, lumina se abate
 Din cer în cer, găsindu-şi calea sa
 Dar planul vecilor de-a drept străbate
 Un duh mânat de însăşi Raza Ta.

[V5]
 Se mişcă tot cum nu se poate spune.
 Uimit ascult şi cu nesaţ privesc;
 Dar lângă Tine îmi găsesc o lume
 Ce-mi satisface noul simţ ceresc.

[V6]
 Atâtea legi, nespus de felurite,
 Urzesc mereu veşminte de-ntâmplări;
 Dar Tu Te-mbraci cu haine neurzite
 Şi doar pe noi cu veşnice schimbări.

[V7]
 Te-ai îmbrăcat în omeneasca fire
 Şi-ai ispăşit călcările de veci.
 M-a biruit Isuse-a Ta iubire!
 Acuma poţi cu orice să mă legi.

[V8]
 R2: Legată inima de-aşa iubire!
 În faţa Ta mă simt prea mic,
 Dar pot să cânt dumnezeiasca-Ţi Fire;
 Că Tu eşti totul, eu nimic.

[V9]
 În veacurile cele viitoare
 Când tot ce-i rău pe veci va fi apus,
 În jurul Tău, nemărginite Soare,
 Vom fi atraşi din ce în ce mai sus.</lyrics>
<title>Întregul soare joacă-n stropi de rouă</title>
</song>