<?xml version="1.0" encoding="UTF-8"?><song><title>Cand nici nu existam</title>
<lyrics>[V1]
 Când nici nu existam și nici n-aveam suflare,
 Din cer încă de-atuncea mă vegheai.
 Când nici chip nu aveam și nici vreo zi sub soare
 În cartea vieţii numele-mi scriai.

[V2]
 Te laud, Te laud,
 Te laud căci ai iubit sufletul meu.
 Ești Sfânt, ești Drept, ești Bun, ești Mare !
 Te laud căci numai Tu ești Dumnezeu !

[V3]
 Mă cercetezi-n ascuns, m-acoperi cu-ndurare
 Si ești cu mine-atunci când mă trezesc.
 O, cât de nepătruns ești în a Ta lucrare!
 De-aceea, Doamne, numele-Ţi slăvesc.

[V4]
 Oriunde aș pleca Tu ești mereu cu mine,
 Cu Tine chiar și noaptea este-o zi.
 Cu Tine nu voi fi nicicând dat de rușine
 Căci mâna Ta mă va călăuzi.</lyrics>
</song>