<?xml version="1.0" encoding="UTF-8"?><song><lyrics>[V1]
 Dnes Tvoja cirkev stoluje,
 ó, Pane Ježišu.
 Veď záchranu, čo zvestuje,
 má v Tebe najvyššiu.
 Sám na smrť si sa vydal raz,
 ňou s Bohom večne zmieril nás.
 Ty dokonal si spasenie,
 nech vďaky za to spev Ti znie,
 ó, Pane náš,
 ó, Spasiteľu náš!

[V2]
 Chlieb, ktorý dnes tu lámeme,
 náš Pane, svedčí nám,
 že telo svoje obeťou
 si za náš hriech dal sám.
 Ty za nás podstúpil si boj,
 ó, vďaka, Pane, za kríž Tvoj
 i za moc Tvojich vzácnych rán,
 čo liekom, spásou sú i nám.
 Sú mannou tou,
 ó, mannou nebeskou.

[V3]
 A kalich, Pane, zvestuje
 nám Tvojej krvi moc,
 čo z lásky k svetu tiekla raz,
 by zmizla hriechu noc.
 V nej s Bohom zmierenia je zdroj,
 tak svedčí o tom sám Duch Tvoj.
 V tej krvi máme spasenie,
 ňou večne deti Božie sme,
 ó, Otče náš,
 ó, Bože, Otče náš!

[V4]
 My k Tebe zrieme v nádeji,
 že k sebe vezmeš nás.
 Už pre cirkev si svoju príď,
 jej počuj prosieb hlas!
 Deň čo deň Tebe v ústrety
 hor vzhliadame, ó, Presvätý.
 Tak príď a v svojej radosti
 si svoju cirkev uhosti!
 Ó, príď, už príď,
 náš Kráľu, skoro príď!</lyrics>
<author>Johann Michael Haydn, Alois Adlof</author>
<presentation>V1 V2 V3 V4</presentation>
<hymn_number>336</hymn_number>
<title>Dnes Tvoja cirkev stoluje S4336</title>
</song>