<?xml version="1.0" encoding="UTF-8"?><song><lyrics>[V1]
 Îmi pare rău de tot ce-n viaţă
 putut-am pierde în zadar
 dar după vremea mea pierdută
 îmi pare rău cel mai amar.

[V2]
 Îmi pare rău după Cuvântul
 ce l-am ştiut şi nu l-am spus
 de tot ce nu mai pot întoarce
 căci timpul meu pierdut s-a dus.

[V3]
 Îmi pare rău după iubirea
 ce-o datoram şi n-am ştiut
 c-atâţi din cei ce-o aşteptară
 s-au dus cu timpul meu pierdut.

[V4]
 Îmi pare rău după-mpăcarea
 ce n-am căutat-o când puteam
 acum s-a dus şi ea şi harul
 cu timpul care nu-l mai am.

[V5]
 Îmi pare rău după pierzarea
 atâtora din dragii mei
 nu i-am chemat de-ajuns - şi-s pururi
 cu timpul meu pierduţi şi ei.

[V6]
 Îmi pare rău amar, Isuse,
 de cât puteam şi n-am făcut
 cum am să pot răspunde-odată
 de timpul meu pierdut, pierdut!...</lyrics>
<title>Îmi pare rău de tot ce-n viaţă</title>
</song>