<?xml version="1.0" encoding="UTF-8"?><song><title>Deň odchádza, Ježiši, zostaň so mnou! ES414</title>
<hymn_number>414</hymn_number>
<presentation>V1 V2 V3 V4 V5 V6</presentation>
<lyrics>[V1]
 Deň odchádza, Ježiši, zostaň so mnou!
 Tvoj svetla lúč zažeň tmu mojich hriechov,
 vzíď vo mne, vzíď, Ty Slnko milosti,
 osvecuj ma aj v nočnej temnosti.

[V2]
 Z celej duše vďaku Ti vzdávam, Pane,
 veď prijal som dnes Tvoje požehnanie;
 hoc často som Ťa plne nechápal,
 Ty správny smer si mojej ceste dal.

[V3]
 Len jedna vec ma stále zarmucuje,
 že aj keď sa o dobro usilujem,
 nemám dosť síl, som nedokonalý,
 v konaní som slabý a nestály.

[V4]
 Nuž, upokoj svedomie moje, Pane,
 hriech, diabol, svet ma vábia neprestajne.
 Ach, odpusť mi, že často zviesť sa dám,
 ľutujem to, úprimne sa kajám.

[V5]
 Obranca môj a Pastier svojho ľudu!
 Pokušenia ak premáhať ma budú,
 mocne ma stráž, veď v Tvojej ochrane
 nikdy sa mi nič zlého nestane.

[V6]
 Ty nedriemeš, i keď ja odpočívam,
 a preto Ťa, Ježiši, duch môj vzýva:
 Tvoj lásky lúč i v noci vo mne vzíď,
 deň odchádza - Ty ale neodíď!</lyrics>
</song>