<?xml version="1.0" encoding="UTF-8"?><song><author>Loring S. Williams</author>
<lyrics>[V1]
 Chisυs holitopa ma!
 Hatak pilbυsha kυt,
 Chishno puyulla hoka
 E chi hoho̱yoshke.
 Aiokcha̱ya inla mυt
 Ik pim iksho hocha,
 Chisυs chia fehna ka
 E chi anukchetoshke.

[V2]
 Hatak yoshoba yoka
 Ish i nukha̱klo cha,
 Ont okchalinchi lashke;
 Ish aiahni hokυt,
 Chim aholitopaka
 Issυt ish minti hosh,
 Yakni lu̱sa ilυppa
 Ish la tok oke.

[V3]
 Hatak yoshoba yokυt
 Aiokpuloka ma
 Ihi̱ya pulla chi̱ ma,
 Ish i̱ nukha̱klo mʋt,
 Hatak pishno chohmi ho
 Ish toba tuk ocha,
 Ilbaiyυsha fehna hosh
 Ish anta tok oke.

[V4]
 Hatak oklu̱ha hoka
 Im aiyubali lish,
 Ai okcha̱ya he kia
 Im ihi̱kbi lashke,
 Ish aiahni tok oke:
 Yʋmohmi tuk mak o̱,
 E chi holitoblishke;
 Chisʋs pi̱ Shahli ma!

[V5]
 Yakmiht ish apesa tok
 &quot;Hatak okpulo ʋt
 Okcha̱ya he mak ona
 Ʋlhtobʋt sʋllashke;
 Ʋno ak inli hokʋt
 Hatak yoshoba ya̱
 Sʋssish pulla hokʋno
 Isht chumpa lashke.&quot;

[V6]
 Ik yohmi nana kia,
 Ish aiahni tuk osh,
 Chisʋs chia pulla kʋt
 Ilbʋshʋt chilli tok.
 Chi̱ nukkilli hatuk osh
 Hatak ʋt chibi tok;
 Yohmi ik nana tok kia,
 Chi ocha̱ya moma.

[V7]
 Nitak ont atuchina
 Ile okchalinchit,
 Chihowa chia hokʋt
 Ish tani tok oke:
 Aiokcha̱ya chia hʋt,
 Chi̱ yakni ʋba ya̱
 Ont ish ahanta hocha,
 Ish bilia hoke.
 PAUSE

[V8]
 Chisʋs pi̱ Shahli hokʋt
 Ʋba Mi̱ko yoke;
 Achukma fehna hoka,
 Il aiokpanchashke.
 Pichu̱kʋsh fehna hoka
 Il ema pulla cha,
 Pim anukfila momint
 Isht il ahninchashke.

[V9]
 E yʋmohmi pullakma,
 Chisʋs pi̱ Shahli hʋt
 Et pi halʋlli pullʋt,
 Pi okchalincha he.
 Chisʋs ai ahanta ka
 Yʋmma il onakmʋt,
 Nan isht ilaiyukpa hosh
 Il a̱sha hi oke.</lyrics>
<aka>Atonement of Christ</aka>
<hymn_number>31</hymn_number>
<title>Chisυs holitopa ma! ƲIT31</title>
<time_sig>7.6.7.6.D.</time_sig>
</song>