<?xml version="1.0" encoding="UTF-8"?><song><lyrics>[V1]
 Ce bine mă simt când în clipa cea grea
 aud glasul Tău cum mă cheamă.
 O, pune-mi în inimă liniştea Ta
 şi scapă-mă, Doamne, de teamă.

[V2]
 Apucă-mi Tu braţul, puternic, şi ia-l,
 când marea mă-nvolbură-n spume.
 Rămâi lângă mine la oricare val,
 şi scapă-mă, Doamne, de lume.

[V3]
 Ajută-mi privirea spre Tine să ţin,
 predat închinării depline,
 aşterne-o maramă pe tot ce-i străin
 şi scapă-mă, Doamne, de mine.

[V4]
 Ce bine mă simt când în ceasul cel greu
 simt liniştea-n piept cum revine.
 O, scapă-mă, Doamne, de tot ce-i al meu
 şi umple-mă-n totul de Tine.
 - Costache Ioanid -</lyrics>
<title>Ce bine mă simt când în clipa cea grea</title>
</song>