<?xml version="1.0" encoding="UTF-8"?><song><lyrics>[V1]
 Blahoslavený je
 ten, komu z milosti
 už sú odpustené jeho neprávosti, blahoslavený je, keď vina zakrytá,
 keď mu previnenia Pán Boh nepočíta.

[V2]
 Kým som v srdci skrýval,
 tajil hriechy, zlosti,
 vždy som smutný býval,
 chradli vo mne kosti,
 vo dne ma aj v noci
 svedomie trápilo,
 bremeno som nosil,
 veľmi ma ťažilo.

[V3]
 Zatúžil som vrúcne
 hriechy netajiť viac,
 ale ich kajúcne
 Pánu Bohu vyznať
 a keď sa tak stalo,
 milosť som okúsil,
 srdce zaplesalo,
 smútok ma opustil.

[V4]
 Bože, moja skrýša,
 môj hrad a spasenie,
 k Tebe moja duša
 v súžení sa vinie,
 pred zvodom a lesťou
 mocne ma zachováš,
 obdaríš radosťou,
 nad zlom zvíťaziť dáš.

[V5]
 Ty cestu múdrosti
 verne ukazuješ,
 a spravodlivosti
 v Písme vyučuješ;
 kiežby každý človek
 na Teba pamätal,
 zbožne prežil svoj vek,
 ako si prikázal.

[V6]
 Premnoho sa súži
 človek nekajúci;
 ale kto Ti slúži,
 ten má pokoj v srdci,
 čisté svedomie má,
 nič mu neuškodí
 s Tebou sa neľaká
 ani zlej príhody.

[V7]
 Spravodliví, v Pánu
 radostne plesajte,
 za milosť vám danú
 vďaku Mu vzdávajte,
 Otec, Syn, Duch Svätý,
 všetkej chvály hoden,
 Svätý, svätý, svätý,
 až na veky. Amen.</lyrics>
<presentation>V1 V2 V3 V4 V5 V6 V7</presentation>
<hymn_number>325</hymn_number>
<title>Blahoslavený je ES325</title>
</song>