<?xml version="1.0" encoding="UTF-8"?><song><title>A venit de mult de sus</title>
<lyrics>[V1]
 A venit, de mult, de sus
 Păstorul cel bun, Isus,
 // Şi prin lume a umblat
 Oi pierdute a căutat //

[V2]
 Să le ducă la izvoare,
 Ca de sete să nu moară;
 // Uşa le-a deschis să iasă
 La păşunea cea aleasă. //

[V3]
 Dar oile n-ascultau;
 Cu capul se repezeau,
 // Cu coarnele L-au împuns
 Şi, în coastă, L-au străpuns //

[V4]
 De-a curs apă şi mult sânge;
 Cerul a-nceput a plânge...
 // Soarele s-a-ntunecat,
 Luna-n sânge s-a schimbat. //

[V5]
 Acum, El e dus din lume
 Să afle la oi păşune
 // Şi poruncă a lăsat
 Oilor ce-au păşunat //

[V6]
 Oile să se-mpreune,
 Laolaltă să se-adune,
 // Lupul să nu le mănânce,
 Tâlharul să nu le strice. //

[V7]
 Păstorul cel blând şi bun,
 În ceruri, e dus acum,
 // Dar, peste puţina vreme,
 Vine iarăşi să le cheme, //

[V8]
 Să le ducă-ntr-o grădină
 Unde vor avea odihnă.
 // Acolo-n pace vor fi,
 Mai mult nu vor flămânzi, //

[V9]
 Nici nu vor mai rătăci,
 Căci Domnul le va păzi
 // Şi vor fi, în viitor,
 Doar o turmă şi-un Păstor. //</lyrics>
</song>