<?xml version="1.0" encoding="UTF-8"?><song><title>Bože, Ty poznáš cesty ES485</title>
<presentation>V1 V2 V3 V4 V5</presentation>
<hymn_number>485</hymn_number>
<lyrics>[V1]
 Bože, Ty poznáš cesty
 ľudského života,
 sprevádzaj na nich vždycky
 nás Tvoja dobrota,
 aby sme kráčali
 dľa Tvojich prikázaní,
 tak vieru po všetky dni
 skutkom dokázali.

[V2]
 Nedopusť nám zablúdiť
 na cestu hriešnikov
 a skutky si obľúbiť
 ľahkomyseľníkov,
 nedaj ísť cestou zlou
 za lakomstvom a pýchou,
 za telesnou žiadosťou
 a túžbou nečistou.

[V3]
 Duch Tvoj dobrý tak veď nás
 sťa po rovnej zemi,
 dopraj žiť nám v každý čas
 zbožne pred všetkými,
 dokiaľ sme v časnosti,
 nech v láske si slúžime
 a Teba velebíme
 v srdca úprimnosti.

[V4]
 Prosíme vrúcne Teba,
 láskavý Ježiši,
 Ty cesta si do neba
 a Vodca najvyšší,
 kiež nás slovo sväté
 a pravá živá viera
 na ceste podopiera
 a ku spáse vedie!

[V5]
 Keď rozkážeš nám, Kriste,
 dokonať naše dni
 a na života ceste
 príde ten posledný,
 pomôž nám vykročiť
 z domova pozemského
 a v sláve nebeského
 príbytku s Tebou žiť!</lyrics>
</song>