<?xml version="1.0" encoding="UTF-8"?><song><lyrics>[V1]
 Chcel by som, Bože,
 Tvoju vôľu plniť,
 v bázni pre Tebou
 ustavične chodiť,
 v živote celom
 Krista nasledovať,
 cnostne sa chovať.

[V2]
 Ty, ktorý poznáš
 aj srdca tajnosti,
 preskúmaj, či tak
 mienim v úprimnosti,
 bez pokrytectva,
 či sa snažím stále
 žiť Tebe k chvále.

[V3]
 Bázeň pred Tebou
 ak ma bude vodiť,
 po Tvojich cestách
 neprestanem chodiť;
 ak odbočím z nich,
 odcudziac sa Tebe,
 škodím sám sebe.

[V4]
 Keď viem, že stále
 na mňa hľadíš, Pane,
 tak mnohé zvody
 k hriechu budú márne,
 lebo mi hlas Tvoj
 vo svedomí zneje:
 Nečiň, čo zlé je!

[V5]
 Daj chuť i silu
 k čineniu dobrého!
 Hoc zožnem posmech
 od človeka zlého;
 po Tvojich cestách,
 ako dieťa verné,
 kráčať chcem pevne.

[V6]
 Ty na hodnosti
 človeka nehľadíš
 a podľa skutkov
 každému odplatíš:
 spása a milosť
 čaká Tvojich verných,
 trest však neverných.

[V7]
 A keď raz časný
 život svoj dokonám
 a v pravej viere
 v Ježiša zotrvám,
 smrti ma zbavíš,
 prijmeš do radosti
 tam vo večnosti.</lyrics>
<title>Chcel by som, Bože ES447</title>
<hymn_number>447</hymn_number>
<presentation>V1 V2 V3 V4 V5 V6 V7</presentation>
</song>