<?xml version="1.0" encoding="UTF-8"?><song><presentation>V1 V2 V3 V4 V5 V6</presentation>
<hymn_number>169</hymn_number>
<title>Boh je Duch, v Neho všetci veríme ES169</title>
<lyrics>[V1]
 Boh je Duch, v Neho všetci veríme,
 v duchu pravdy k Nemu hľadíme,
 celého sveta
 On je Stvoriteľ sám,
 Otec láskavý,
 náš všemohúci Pán,
 náš všemohúci Pán.

[V2]
 Vidiac, že slabí v boji s hriechom sme,
 Syna poslal nám na spasenie,
 On pomazaný Duchom Otca svojho,
 prišiel vykúpiť
 :/: človeka hriešneho.:/:

[V3]
 Otcovu vôľu na zemi plnil,
 Duchom Svätým nás znovu zrodil
 na kríži umrel, vstal na nebo vstúpil,
 a tak ľud verný
 :/: zo smrti vykúpil:/:

[V4]
 V tom Duchu učeníci Kristovi
 hlásať spásu boli hotoví:
 kázali verne, kríž svoj niesli stále
 tak, aby cirkev
 :/: rástla k Božej chvále.:/:

[V5]
 Duch Svätý cirkev Božiu spravuje,
 dary ducha jej udeľuje,
 On nás ku viere v Krista povoláva
 a spoločenstvo
 :/: svätých zachováva.:/:

[V6]
 V tomto Duchu už tu rozsievajme,
 hojnú žatvu v nebi čakajme;
 Ty, ktorý si dal závdavok Ducha nám,
 posväť v tej viere
 :/: život, náš Bože sám.:/:</lyrics>
</song>