<?xml version="1.0" encoding="UTF-8"?><song><lyrics>[V1]
 Herra Jeesus kun täällä
 vain kanssamme on,
 emme kauhistu vastustajaamme.
 Viha vaikka on
 vastaamme sammumaton,
 niin me turvaamme
 puolustajaamme.
 Vaikka kaita on tie
 ja se taisteluun vie,
 meille Jeesus on turva ja kilpi.
 Siis me uskossa vaan
 käymme taistelemaan.
 Pyhä on tämä tie, pois jo vilppi.

[V2]
 Vihamies kuka voittaisi
 sankarin sen,
 kuka voittaisi Golgatan Herran?
 Taisteluissa Hän linna
 on turvallinen,
 Hän on voittanut
 saatanan kerran.
 Jos me joudummekin
 syvihin vesihin,
 ratki keskelle kuoleman kauhun,
 emme nääntyä voi,
 Hänen äänensä soi
 läpi myrskyn ja helvetin pauhun.

[V3]
 Siis te Jeesuksen
 ystävät armoitetut,
 kaikki uskossa vaeltakaatte.
 Luja toivonne olkoon,
 te ahdistetut,
 vaikka kiusoja, vaivoja saatte.
 Teillä auttaja on,
 apu ahdinkohon
 tätä tietä kulkiessanne.
 Hän on armollinen,
 Hän on uskollinen.
 Pysykää yhä Jeesuksessanne.

[V4]
 Kun me heikkoina Herralle
 huokaamme vaan,
 Pyhä Henkensä auttaa jo meitä.
 Uni meitä kun pyrkivi
 ahdistamaan,
 meitä Herra ei nukkumaan heitä.
 Kun me uuvumme niin,
 ettei rukouksiin
 eikä valvomiseen ole voimaa,
 Hän on puolustaja, esirukoilija,
 eikä heikkoja, huonoja soimaa.</lyrics>
<author>Tuntematon, Toisinto Lapualta</author>
<title>Herra Jeesus kun täällä</title>
<hymn_number>330</hymn_number>
</song>