<?xml version="1.0" encoding="UTF-8"?><song><hymn_number>129</hymn_number>
<time_sig>8.6.8.8. 6.6.)</time_sig>
<title>Chisʋs pin Chitokaka yʋt ƲIT129</title>
<lyrics>[V1]
 Chisʋs pin Chitokaka yʋt
 Pi̱ hullo fehna hosh,
 Im anumpa holitopa
 Ishit pi̱ howʋshke,

[C1]
   Pin Chisʋs, pin Chisʋs,
   Pist iloh iashke.

[V2]
 &quot;Hatak puta hʋchia ma!
 Hʋsh minti pulla cha,
 Chi Okchalinchi sia ka
 Hʋs si anukchetashke.&quot;

[C2]
   Pin Chisʋs, pin Chisʋs,
   Il anukchetashke.

[V3]
 &quot;Hatak yoshoba chia ma!
 Ik chi nukwio hosh
 Chin tikba heka sia ka
 Hʋs siakaiyashke.&quot;

[C3]
   Pin Chisʋs, pin Chisʋs,
   Il iakaiyashke.

[V4]
 &quot;Hatak ilbʋsha chia ma!
 Hʋs si anukfillit,
 Na̱ chi apela sia ka
 Hʋs sa halanlashke.&quot;

[C4]
   Pin Chisʋs, pin Chisʋs,
   Eho halanlashke.

[V5]
 &quot;Nan ik ithano chia ma!
 Ʋba anumpa ha̱
 Hʋs sʋm ai ikhʋna hocha,
 Hʋsh a̱hli pullashke.&quot;

[C5]
   Pin Chisʋs, pin Chisʋs,
   Iloh ithʋnashke.

[V6]
 &quot;Hatak nukha̱klo chia ma!
 Hʋs sʋm ahanla cha
 Nan isht ʋm ilaiyukpa ya̱
 Isht hʋsh hopohlashke.&quot;
 Pin Chisʋs, pin Chisʋs,
 Iloh im onashke.

[V7]
 Chisʋs im anumpa hoka
 E haiyaklo kak osh,
 Pi anukfoyukpa pullʋt
 Pi nuktaiyalashke:

[C6]
   Chisʋs ma! Chisʋs ma!
   Pi nuktaiyalashke.</lyrics>
<author>Loring S. Williams</author>
</song>