<?xml version="1.0" encoding="UTF-8"?><song><lyrics>[V1]
 Daj, nech nám dobre vodí
 tohto roku nového,
 Pane, daj, nech každý chodí
 v šľapajach Syna Tvojho.
 Tebe sa oddávame
 so všetkým, čo len máme,
 ó, ráč sa znovu zmilovať,
 nový život nám darovať.

[V2]
 Daj nám rok plný milosti,
 by sme hriechov zbavení,
 unikli ich škodlivosti,
 boli s Tebou zmierení;
 daj nám z milosti, Pane,
 činiť pravé pokánie.
 Len Ty, Pane - nikto iný,
 môžeš nám odpustiť viny.

[V3]
 Poteš nás svojou milosťou,
 počuj naše vzdychanie.
 Keď sme skľúčení žalosťou,
 utíš naše svedomie.
 Či spíme a či bdieme,
 že všetko vidíš - vieme,
 v celom žití pomôž, Pane,
 nech sa Teba pridŕžame.

[V4]
 Udeľ nám svojej milosti,
 by nám ten rok bol svätý,
 aby každý v zbožnej cnosti
 žil, - nie v hriechov zajatí.
 Daj, nech Ťa milujeme,
 blížnym dobre prajeme,
 by sme pri dobrom snažení
 už tu mohli byť blažení.

[V5]
 Pomôž nám šťastne dokončiť
 ten rok, čo sme začali.
 Ó, ráč nás v dobrom posilniť,
 chráň nás, keď sa zlé valí.
 V ťažkostiach s nami zostaň,
 pri smrti sám nás zastaň.
 Daj, nech v Teba vždy dúfame,
 šťastne život dokonáme.</lyrics>
<hymn_number>70</hymn_number>
<presentation>V1 V2 V3 V4 V5</presentation>
<title>Daj, nech nám dobre vodí ES70</title>
</song>