<?xml version="1.0" encoding="UTF-8"?><song><lyrics>[V1]
 Der blir sunget en sang
 av enfoldige små,
 de forstandige vil ikke høre derpå.
 Den blir sunget i dag
 som de sang den i går,
 det er sangen som
 lærdommen ikke forstår.

[V2]
 Det er sangen om Blodet,
 Guds Hellige Pakt,
 om det Hellige Offer
 Han selv har fullbrakt.
 Det er sangen om Blodet
 den kostbare pris,
 som alene kan åpne
 et stengt Paradis.

[V3]
 Den ble skrevet i him'len
 før jorden ble skapt,
 den gav Adam et håp
 den gang slekten gikk tapt.
 Gjennom Sinais torden
 og luende ild
 ble den hørt som en regnbyges
 susen så mild.

[V4]
 Den er sunget av gamle,
 og unge, av små,
 av enhver som fikk enfold
 til rett å forstå.
 Når fornuften er knekket
 og stoltheten død,
 finnes tonen og teksten
 i tårer og nød.

[V5]
 Den er født under smerte
 i sykdom og strid,
 den har levet tross kamp
 i århundres tid.
 Den er sunget i ensomhet,
 sunget i kor,
 og den synges tross hån
 over hele vår jord.</lyrics>
<key>Dm</key>
<title>Det blir sunget en sang av enfoldige små</title>
<presentation>v1 v2 v3 v4 v5</presentation>
</song>