<?xml version="1.0" encoding="UTF-8"?><song><lyrics>[V1]
 Ești necuprins de timp și spațiu,
 De-orice gândire mai presus,
 Ești pretutindenea în toate
 Şi totuși, cât de nepătruns.
 Deasupra tuturor, o, Doamne,
 Cu măreție strălucești,
 Cu-nțelepciunea-Ți fără margini
 În orice clipă mă uimești.

[V2]
 R1: Din veșnicie ești același,
 Iehova e numele Tău.
 Splendori cerești Te înconjoară,
 Din veșnicie-n veșnicie ești mereu,
 Iehova, Dumnezeu!

[V3]
 Ești Dumnezeu din veșnicie,
 Izvorul tainice-i lumini,
 În cer Ți-e tronul de domnie
 Înconjurat de heruvimi.
 Ești Tatăl nostru bun și mare
 Ce ne dai pâine zi de zi,
 Și adunarea-n sărbătoare
 Îți cântă sfinte melodii.

[V4]
 În fața măreției Tale,
 Se-nchină orice muritor,
 Ți se înalță osanale,
 Atotputernic Creator.
 În toate voia Ta să fie,
 Sfințească-se Numele Tău,
 Vie a Ta Împărăție,
 Preasfânt și mare Dumnezeu.</lyrics>
<title>Esti necuprins de timp și spațiu</title>
</song>