<?xml version="1.0" encoding="UTF-8"?><song><lyrics>[V1]
 Dac-as fi stăpân pe lumea-ntreagă
 Şi pe Domnul dacă n-aş avea
 Toate lucrurile trecătoare
 Fericire,-n viaţă nu mi-ar da!
 // Pot avea orice, dar, fară Domnul
 Pagubă e tot caştigul meu.
 Nu-s aici plăceri să poată-ntrece
 Fericirea lângă Dumnezeu... //

[V2]
 Pot avea un nume plin de faimă;
 Bogăţii ca nimeni pe pământ -
 Dacă n-am nădejdea altor ţărmuri,
 Toate sunt atunci ca pleava-n vânt...
 // Ce câştig ar fi să-L pierd pe Domnul
 Ce-a dus crucea grea,în locul meu?
 Poate oare da pământul pacea
 Ce-o găsesc doar lângă Dumnezeu? //

[V3]
 Ce tristeţe, fără Salvatorul,
 Prin atâtea grele încercări!...
 Şi ce-ntunecime-n veşnicie!
 Plânsete şi-amare remuşcări,
 // Şi de ce să stau, fără salvare,
 Când salvarea El mi-o dă în dar?
 Fără El, e-atâta întuneric!
 Veşnicia-ntreagă e-un coşmar... //

[V4]
 Câtă fericire-i lângă Domnul!
 Ce duios balsam vindecător!...
 El păcatul sterge fără urmă
 Şi dureri alină răbdător.
 // Dacă-L am pe Isus,doar pe Isus,
 Pot,sărac să fiu,dispreţuit...
 El e slava mea, Mântuitorul!
 Sunt cu El bogat şi fericit... //</lyrics>
<title>Dac-as fi stăpân pe lumea-ntreagă</title>
</song>