<?xml version="1.0" encoding="UTF-8"?><song><lyrics>[V1]
 Bože, Otče všetkých ľudí,
 neskonalý v milosti,
 Tvoje oko všetko vidí:
 radosti i žalosti.
 Vieš o láske rodičovskej,
 veď ju z dobroty otcovskej
 do sŕdc našich vštepuješ,
 chrániš a rozmnožuješ.

[V2]
 Vypočuj nás, milý Pane,
 požehnávaj výchovu,
 Ty si predsa darov prameň,
 ujímaj sa odznovu
 našich detí - ratolestí,
 nedaj skĺznuť z rovnej cesty,
 na ktorú vykročili,
 aby Tebe slúžili.

[V3]
 Aj my sami v pobožnosti
 svojím dobrým príkladom
 veďme ich po cestách cnosti
 ku najvyšším pokladom,
 ktoré máme v Ježišovi,
 dietok vernom priateľovi,
 aby si ich vážili
 a nikdy nestratili.

[V4]
 Vieme, Pane, že dáš viacej,
 než ako sme žiadali.
 Žehnaj ďalej naše práce,
 aby sme vychovali
 pokolenie bohabojné,
 a tak mohli sme spokojne,
 vidiac v poriadku svoj dom
 rozlúčiť sa so svetom.</lyrics>
<title>Bože, Otče všetkých ľudí ES558</title>
<hymn_number>558</hymn_number>
<presentation>V1 V2 V3 V4</presentation>
</song>