<?xml version="1.0" encoding="UTF-8"?><song><title>Dosť, dosť už mám! ES508</title>
<hymn_number>508</hymn_number>
<presentation>V1 V2 V3 V4 V5</presentation>
<lyrics>[V1]
 Dosť, dosť už mám!
 Keď Ježiš je môj Pán,
 nechcem mať iného;
 kto Mu slúži
 ako pravý kresťan,
 netrápi sa mnoho;
 vierou sa Ho pridŕžať budem,
 rozkošami sveta pohrdnem,
 tak ja dosť mám.

[V2]
 Dosť, dosť už mám!
 Viac sa neumáram,
 srdce sa netrápi!
 Čo mi chýba
 v Kristovom pokoji,
 keď mocne ma chráni?
 Zanechám úzkostlivú starosť,
 lebo v Bohu všetkého mám dosť,
 ozaj mám dosť!

[V3]
 Dosť, dosť už mám!
 Ten, kto vtáčky chová
 a udržuje svet,
 Ten, kto tráve,
 všetkému vzrast dáva
 a ozdobuje kvet,
 aj mne podľa svojej ľúbosti
 pokrm, odev dáva v hojnosti,
 tak ja dosť mám.

[V4]
 Dosť, dosť už mám!
 Zná ma Otec verný,
 ktorý všetko vidí,
 On mi načas chlieb dáva potrebný
 a celý svet sýti.
 Hľa, vtáčatká sa nestarajú!
 Či Jeho dietky krivdu majú?
 Tak ja dosť mám!

[V5]
 Dosť, dosť už mám!
 O spásu sa starám,
 ostatné On pridá,
 do milosti Jeho sa porúčam,
 to mi pokoj dáva,
 usilujem sa Jeho vôľu
 vyplniť verne každú chvíľu,
 a tak dosť mám!</lyrics>
</song>