<?xml version="1.0" encoding="UTF-8"?><song><hymn_number>230</hymn_number>
<presentation>V1 V2 V3 V4 V5 V6 V7</presentation>
<title>Boh sa o mňa stará ES230</title>
<lyrics>[V1]
 Boh sa o mňa stará,
 Boh Ochranca môj verný,
 a tak o zajtrajšok
 nie som ustarostený.
 Každého dňa vidím
 nejedno znamenie,
 že chráni, miluje
 mňa svoje stvorenie.

[V2]
 Boh sa o mňa stará,
 chcem preto dúfať v Neho,
 že čo potrebujem,
 dostanem z ruky Jeho.
 Keď povie svoje: Buď! -
 slovíčko jediné,
 hneď sa príkaz Jeho
 splní nepochybne.

[V3]
 Boh sa o mňa stará
 sýti ma svojím slovom,
 usilovnú prácu
 On korunuje zdarom,
 aj telu i duši
 dá, čo potrebujem,
 ja svojmu Otcovi
 pevne dôverujem.

[V4]
 Boh sa o mňa stará
 aj v roku neúrodnom,
 i vtedy opatrí
 ma každodenným chlebom.
 Aj keď v skromnej miere
 dary rozdeľuje,
 i za to úprimným
 srdcom Mu ďakujem.

[V5]
 Boh sa o mňa stará,
 keď doľahnú starosti,
 spod kríža ťažkého
 ma láskavo vyprostí.
 Ak uzná za dobré,
 že zaslúžim si trest,
 trest je to otcovský,
 chcem pokorne ho niesť.

[V6]
 Boh sa o mňa stará,
 keď klesám v utrpení,
 mocne podopiera,
 na radosť žiale mení.
 Za ruku ma vedie,
 v kríži nezanechá,
 preto mi je navždy
 jediná útecha.

[V7]
 Boh sa o mňa stará,
 aj keď život plynie.
 Smrť je len krátky sen,
 sen, ktorý sa pominie.
 V Kristovi vzkriesenom
 On život daruje a prijme ma k sebe, kde večne panuje.</lyrics>
</song>