<?xml version="1.0" encoding="UTF-8"?><song><author>Edmund H. Sears, podľa čes. prekl. J. Rundusa prel. Jana Nagajová, Richard S. Willis</author>
<lyrics>[V1]
 Bol nádherný, tak zvláštny čas
 a vánok tíško vial,
 keď anjel s chórom nebeským
 dar spásy zvestoval
 „Buď sláva Bohu na nebi
 a pokoj na zemi,
 veď Knieža mieru z výsosti
 dnes vám bol poslaný!&quot;

[V2]
 Svet môže počuť piesne hlas
 a v tichu vnímať zvesť.
 Čo spieval zástup anjelov,
 znie stále ešte dnes.
 Kde vládne zmätok, nepokoj
 a stony žalosti,
 Boh svojho Syna dáva nám
 a s Ním dar milosti.

[V3]
 Hľa, zem je hriechom spútaná
 a nechce stíchnuť boj.
 No človek búrkou zmietaný
 nájsť túži pokoj svoj.
 Nech zaznie pieseň anjelská,
 že hriešnik nádej má,
 veď narodil sa Záchranca
 a láska nezmerná.

[V4]
 Je blízko slávna hodina,
 čas dávno čakaný,
 keď Knieža mieru vráti sa
 a zem si podmaní.
 Tu znova zaznie glória,
 spev chvály radostnej.
 Aj náš hlas vďačne zajasá,
 že smie sa pridať k nej.</lyrics>
<title>Bol nádherný, tak zvláštny čas S451</title>
<hymn_number>51</hymn_number>
<presentation>V1 V2 V3 V4</presentation>
</song>