<?xml version="1.0" encoding="UTF-8"?><song><hymn_number>67</hymn_number>
<aka>The Christian conquering</aka>
<time_sig>7.8.7.8.D.</time_sig>
<title>Anowa li puta ka ƲIT67</title>
<lyrics>[V1]
 Anowa li puta ka
 Isht si ai illa he bano;
 Ahah! Aha̱hni lashke;
 Na̱ nukpʋlli mʋt la̱wʋshke;
 Amba apissanli hosh
 A̱ya la he, hina hanta
 Chisʋs ʋt ʋm atahlit,
 Halʋllit a sa fohki tok.

[V2]
 Nan okhlileka banot
 Si afolubli tok kia,
 Sai okchalinchi yokʋt
 Si ahayuchi tok oke;
 Yakni yʋmma a yukpa,
 Tʋmaha yukpa bilia,
 Yʋmmak osh ʋm i̱la̱yak
 Ʋmi shilombish a foha.

[V3]
 Ona hoka sa bʋnnʋt
 Achunanchit ma̱ya li kʋt,
 Tʋshka chipota yokʋt
 In tʋnʋp itihimbi kʋt
 Imaiyachi bʋnna hosh
 Itihimbi chatuk oka,
 Yʋmmak inli ho̱ chohmit
 Setan itihimbi lashke.

[V4]
 Bʋshpo falaia shuahchi
 Halupa achukma kʋto
 Ʋm isht ʋskofʋchi ya̱
 Shamanli ak inli hoke;
 Nʋhlʋt ilbʋsha fehnʋt
 Ik sʋllo ka chi̱ hokʋto,
 An telihpa, ikkishi
 Alata mʋt ʋm ʋlhtaha.

[V5]
 Itibi achukma ka
 An tʋnʋp Setan atukma
 Itibit, issish banot
 Chuhlohonlit ʋba yakni
 Ont chukowʋt sa yukpʋt,
 Fohʋt peh bilia la chi̱;
 Afoha yʋmmak okʋt
 Ʋm i̱la̱yak fehna hoke.</lyrics>
</song>