<?xml version="1.0" encoding="UTF-8"?><song><lyrics>[V1]
 Ach, Bože, vyslyš moje vzdychy, lkanie,
 nech do zúfalstva srdce neupadne.
 Dosť ťažkostí
 a žalostí!
 Kiež po nich uzriem Tvoje zmilovanie.

[V2]
 Bez Tvojej vôle nič sa mi nestane,
 Ty môžeš kárať, môžeš žehnať, Pane,
 zaslúžil som, hriechu žil som,
 po búrnej noci rozsvieť slnko ranné.

[V3]
 Duch Tvoj nech dá mi kríž niesť trpezlivo,
 nech dá mi sily, prosím úpenlivo,
 vo dne v noci vždy pomoci
 žiadam si, keď mi smutno je a clivo.

[V4]
 Verím, že staráš otcovsky sa o mňa,
 nuž, prečo by som klesal do zúfania?
 Ja sa Tvojej - dobrotivej
 poddávam vôli plnej zľutovania.

[V5]
 Nešťastia, žiale časom sa premenia,
 skončia sa chvíle úzkosti, trápenia,
 keď Ty aj mne - dáš predivne
 raz piť z kalicha Tvojho potešenia.

[V6]
 Daj novej sily skrz Ducha Svätého
 zlo sveta premôcť i seba samého,
 tak v Tebe len - vždy mať budem
 ozajstnú radosť srdca blaženého.

[V7]
 Verím, že budem v svätých spoločenstve
 Ťa sláviť tu a tam v blahoslavenstve,
 Bože svätý - si bohatý
 v múdrosti, v moci a v milosrdenstve.</lyrics>
<presentation>V1 V2 V3 V4 V5 V6 V7</presentation>
<hymn_number>499</hymn_number>
<title>Ach, Bože, vyslyš moje vzdychy, lkanie ES499</title>
</song>