<?xml version="1.0" encoding="UTF-8"?><song><title>Ach, ako Ťa mám prijať? S462</title>
<hymn_number>62</hymn_number>
<presentation>V1 V2 V3 V4</presentation>
<author>Paul Gerhard, voľne prel. Ondrej Betko st, Melchior Teschner</author>
<lyrics>[V1]
 Ach, ako Ťa mám prijať,
 Ty slávny, večný Kráľ?
 Ach, ako hold Ti vzdávať,
 kde hľadať slová chvál?
 Ty zapáľ svetlo viery,
 v ňom duša Teba zrie,
 si v moci prenesmierny,
 tvár slávou sa Ti skvie!

[V2]
 Tak ako zástup dávny
 i ja Ťa vítať chcem.
 Hľa, moje kvety, palmy
 tiež pokrývajú zem.
 Čo drahé v sebe nájdem,
 chcem dnes Ti s láskou dať,
 v prach svoje srdce kladiem,
 Ty príď ho v milosť vziať!

[V3]
 Znie hosana Ti, sláva,
 veď ideš ako kráľ,
 čo trón svoj zanecháva,
 by jedným z nás sa stal.
 Príď kráľovstvo už Tvoje
 k nám, ľuďom plných bied,
 stíš búrky, nepokoje,
 svet k láske, mieru veď!

[V4]
 Príď, Ježišu môj drahý,
 zdob krásou našu zem,
 prúd hriechov zlostný, dravý,
 Ty zahať, srdcia zmeň!
 Tak bude, Kráľu večný,
 vek blahý rozkvitať
 a zástup nekonečný
 Ti príde poctu vzdať.</lyrics>
</song>