<?xml version="1.0" encoding="UTF-8"?><song><hymn_number>661</hymn_number>
<presentation>V1 V2 V3</presentation>
<title>Čo sa toľko staráme ES661</title>
<lyrics>[V1]
 Čo sa toľko staráme
 a v žiali trápime?
 Stálosti tu nemáme,
 raz umrieť musíme;
 matky aj otcovia,
 i všetci predkovia,
 čo pred nami niekdy žili,
 kamže sa podeli?
 Hľa, odísť museli,
 sťaby tu ani neboli!

[V2]
 Ten istý cieľ na zemi
 človeku hriešnemu
 každému je určený,
 starému, mladému:
 kto žije na svete,
 v zrelosti či v kvete,
 v určenom čase skonáva;
 neochráni hodnosť,
 ni veľká dôstojnosť
 z moci smrti a jej práva.

[V3]
 Nuž, pokiaľ čas milosti
 v tomto svete máme,
 ľutujme neprávosti
 a k Bohu zvolajme:
 láskavý Otče náš,
 zavaruj mocne nás
 od všetkého zla v každý čas,
 zmiluj sa nad nami,
 hriešnymi dietkami,
 odpusť nám viny a spas nás!</lyrics>
</song>