<?xml version="1.0" encoding="UTF-8"?><song><title>Boh náš je Bohom lásky ES548</title>
<presentation>V1 V2 V3 V4</presentation>
<hymn_number>548</hymn_number>
<lyrics>[V1]
 Boh náš je Bohom lásky,
 priateľom svornosti,
 On požehnáva zväzky
 pokoja, vľúdnosti;
 žiada od každého
 vo viere dobre konať,
 tak Pána nasledovať,
 milovať blížneho.

[V2]
 Kto tu pokoj miluje,
 životom ho tvorí,
 a oň sa usiluje,
 láskou k ľuďom horí,
 má nádej života
 v nebi, tam kde prebýva
 tá Láska opravdivá,
 pokoj a dobrota.

[V3]
 Nie je pravým ctiteľom
 Krista láskavého,
 kto býva rušiteľom
 svätej vôle Jeho.
 Kto v Ježiša verí,
 ten skôr, než slnko zájde,
 k svornosti cestu nájde
 a s blížnym sa zmieri.

[V4]
 Ježiš, Kráľ pokoja,
 prameň všetkých cností,
 zmar príčiny rozbroja
 a hriešne žiadosti!
 Duch Tvoj, Duch tichosti,
 nech stále nás spravuje,
 vodí a utvrdzuje,
 v láske a vernosti.</lyrics>
</song>