<?xml version="1.0" encoding="UTF-8"?><song><lyrics>[V1]
 Aj keď sme v mnohom rozdelení,
 my, ktorí v Krista veríme,
 no môžeme byť zjednotení,
 v láske, čo v srdciach nosíme;
 veď len tam je cirkev živá,
 kde láska je opravdivá.

[V2]
 Nijaké meno učiteľa,
 hoc slávne nech nás nedelí.
 Na Krista - sveta Spasiteľa -
 veriaci vždycky hľadeli;
 nás spája láska Kristova,
 a tá po jednote volá.

[V3]
 Ježiši, Ty učiteľ milý,
 ráč nás svojím Duchom spojiť,
 čo hriech a bludy rozdvojili,
 v svornosti, bratstve zjednotiť
 vo viere, láske, nádeji
 a v požehnanom pokoji.

[V4]
 Aj keď v časnosti nevidíme
 spoločenstvo svätých v sláve,
 tým predsa v cirkvi sa tešíme,
 že v Pánovej sme ochrane,
 že v nebesiach zhromaždení
 budú verní zjednotení.</lyrics>
<title>Aj keď sme v mnohom rozdelení ES568</title>
<presentation>V1 V2 V3 V4</presentation>
<hymn_number>568</hymn_number>
</song>