<?xml version="1.0" encoding="UTF-8"?><song><author>Loring S. Williams</author>
<lyrics>[V1]
 Himak okhlili fehna ka
 Sai okcha̱ya momʋt,
 Sa nu̱sa chi̱ hosh, himak a̱
 Ʋm ʋlhtaiyahʋshke.

[V2]
 Himak okhlili fehna ka
 Sʋlla he tuk ocha,
 Si ai illi hokmak heno,
 Is sa halanlashke.

[V3]
 Ik sai okcho hosh sʋllikma,
 A̱ki Chihowa mʋt,
 Ʋmi shilombish atukma
 Ish okchalinchashke.

[V4]
 Ʋmi shilombish okʋto,
 Nitak nana kia,
 Illa he keyu hatuk osh,
 A̱ holitopʋshke.

[V5]
 Himak okhlilahpi hoka,
 Anumpa ilbʋsha,
 Chitokaka chia hoka
 Chim asilhha lishke.

[V6]
 Achukma̱kʋt himak nitak
 Sai o̱ shohbi kak osh,
 Sa yuhu̱kpa fehna hocha,
 Sa nu̱sa chi̱ hoke.

[V7]
 A̱ki ʋba binili ma!
 Ninak, nitak moma,
 Chi anukfilli la hi a̱,
 Is si apelashke.</lyrics>
<time_sig>C.M. (8.6.8.6.)</time_sig>
<title>Himak okhlili fehna ka ƲIT97</title>
<hymn_number>97</hymn_number>
<aka>Evening</aka>
</song>