<?xml version="1.0" encoding="UTF-8"?><song><lyrics>[V1]
 Chcem Ťa milovať, moja sila,
 chcem Ťa milovať, moja česť!
 Nech zdroj každého môjho diela
 a myšlienok len v Tebe je;
 chcem Ťa milovať oddane,
 Ježiši Kriste, môj Pane.

[V2]
 Ach, že som Ťa tak pozde poznal,
 Synu Boha najvyššieho!
 A dávno svojím Ťa nenazval,
 Knieža pokoja Božieho,
 úprimne, Pane, ľutujem,
 že až teraz Ťa milujem.

[V3]
 Blúdil som, pýchou zaslepený,
 hľadal som Ťa, a nenašiel,
 dokiaľ som Tebe odcudzený
 cestou vlastnej múdrosti šiel;
 až Tvojho svetla jasný svit
 vedel ma k láske roznietiť.

[V4]
 Daj, aby som pri Tebe zostal.
 Cestou pravdy Duch Tvoj ma veď,
 aby som pri naj verne obstál,
 svetlom svojím ďalej mi svieť;
 obživ ma viery prameňom,
 ochraňuj silným ramenom.

[V5]
 Daj viere mojej vrúcne slzy,
 a láske stálu daj vernosť,
 pokornú túžbu mojej duši,
 Duchom svojím ma znovuzroď,
 by rozum, srdce a zmysly
 cestu k Tebe opäť našli.

[V6]
 Chcem Ťa milovať, moja radosť,
 Ty Darca môjho spasenia!
 Chcem Ťa milovať celý život,
 v dňoch pohody aj súženia;
 i keď sa smrť raz priblíži,
 chcem Ťa milovať, Ježiši!</lyrics>
<title>Chcem Ťa milovať, moja sila ES448</title>
<hymn_number>448</hymn_number>
<presentation>V1 V2 V3 V4 V5 V6</presentation>
</song>