<?xml version="1.0" encoding="UTF-8"?><song><lyrics>[V1]
 Bože Otče, láska večná,
 buď Ti vďaka presrdečná,
 že si v naplnenom čase
 poslal Syna k našej spáse.

[V2]
 Pominula noc už tmavá,
 na nebesiach slnko vstáva,
 to slnko spravodlivosti
 v Tebe, Kriste, vzácny hosti!

[V3]
 Svieť nám, Slnko, Kriste milý,
 aby sme sa prebudili
 a aj vstali v zbožnom spechu
 z nebezpečného sna hriechu,

[V4]
 obliekli sa v Teba, Kriste,
 Ty spasenie naše isté
 a chodili verne, stále
 ako vo dne k Tvojej chvále.

[V5]
 Príď k nám s požehnaním hojným,
 slovom svojím predôstojným,
 aby skvitlo medzi nami,
 zvládlo sveta končinami.

[V6]
 Prispor viery, lásky statnej,
 nádeje tiež nepodvratnej.
 Hlasy naše vyslyš, Kriste!
 Oj, vyslyšíš iste, iste!</lyrics>
<hymn_number>5</hymn_number>
<copyright>Slovenská evanjelická cirkev augsburského vyznania v SR</copyright>
<title>Bože Otče, láska večná ES5</title>
</song>