<?xml version="1.0" encoding="UTF-8"?><song><lyrics>[V1]
 Întoarce-te din drumul lumii
 De pe cărarea unde-s mulți
 Vino pe Calea Mântuirii
 Vino pe drumul celor sfinți.
 Pe calea lată sunt mulți care
 Trăiesc în pofte și-n plăceri
 Pe Calea-ngustă e Viaţa
 Pe Ea sunt cei ce merg în Cer.

[C1]
   // Care-i drumul tău ? Care-i țelul tău ?
   Care este calea ta ?
   Pe cine iubești ? Pe cine slujești ?
   Unde ai să pleci ? //

[V2]
 Privește-ți pașii tăi în urmă
 Pe unde-au mers, unde-au umblat
 Ai pribegit fără nădejde
 Și pentru Cel rău ai lucrat.
 Oprește-te din mers acuma
 Și fă un pas către Hristos
 Și roagă-L astăzi să îți ierte
 Trecutul tău cel păcătos.

[V3]
 Tu cel ce cauți Fericirea
 Lumea nu-ți poate oferi
 Căci Pacea ta și Mântuirea
 Doar la Isus le poți găsi.
 Te cheamă Jertfa de la Cruce
 Și Cel Ce-a suferit pe ea
 Să-ți dăruiască Mântuirea
 Te cheamă astăzi Golgota.</lyrics>
<title>Întoarce-te din drumul lumii</title>
</song>