<?xml version="1.0" encoding="UTF-8"?><song><lyrics>[V1]
 Čo Boh činí, to dobré je,
 svätá je vôľa Jeho,
 čo naloží, to prospeje,
 ja pevne verím v Neho,
 že ma On sám,
 môj dobrý Pán,
 vyslobodí zo zlého,
 spoľahnem sa na Neho.

[V2]
 Čo Boh činí, to dobré je,
 pozná čas ku pomoci,
 hojí srdce, keď choré je,
 lieči v každej nemoci;
 klesnúť nedá, a tak teda
 očakávam na Neho
 v deň súženia každého.

[V3]
 Čo Boh činí, to dobré je,
 On mi nič zlé nepraje;
 premáha všetko, čo zlé je,
 On je zdrojom nádeje;
 raz príde čas, keď ma Pán zas
 poteší a posilní,
 veď dobre so mnou mieni.

[V4]
 Čo Boh činí, to dobré je,
 hoc musím aj okúsiť
 bôľ, trpký kalich, súženie,
 ja sa predsa odstrašiť
 ničím nedám, On láskou sám
 osladí mi horkosti
 a zbaví ma žalosti.

[V5]
 Čo Boh činí, to dobré je,
 pri Ňom navždy zostanem,
 aj keď zomrie telo moje,
 večný život dostanem;
 Boh ma z hrobu v onú dobu
 prijme v slávny neba stan;
 na Neho sa spolieham.</lyrics>
<title>Čo Boh činí, to dobré je ES506</title>
<hymn_number>506</hymn_number>
<presentation>V1 V2 V3 V4 V5</presentation>
</song>