<?xml version="1.0" encoding="UTF-8"?><song><hymn_number>7</hymn_number>
<presentation>V1 C V2 C V3 C V4 C</presentation>
<title>Haleluja, chváľže Boha! S47</title>
<lyrics>[V1]
 Haleluja, chváľže Boha
 v nebi Jeho stvorenie,
 po vesmírnej hviezdnej dráhe
 mohutná nech pieseň znie!
 Stvoriteľa, Boha chváľte,
 slnce, mesiac s hviezdami,
 Jeho oslavujte vďačne,
 všetko nech znie chválami!

[C1]
   Chváľte, chváľte nebies Pána,
   všetci k chvále spojte sa!
   Jeho slávy nech sú plné,
   Jeho slávy nech sú plné,
   Jeho slávy nech sú plné
   moria, zem i nebesá!

[V2]
 Chváľte Boha všetky veci,
 ktoré stvoril rozkazom!
 Rozhlasujte, ľudia všetci,
 On že sám je Vladárom!
 Pozemšťania veľkí, malí,
 starci spolu s dietkami,
 Jemu zaspievajte žalmy,
 všetko nech znie chválami!

[V3]
 Vzdajte chvály najzvučnejšie,
 duše Kristom spasené,
 z vašich sŕdc nech najvrúcnejšie
 pieseň chvály stále znie!
 Sláva Pánu Ježišovi,
 ktorý za nás život dal,
 srdce k Nemu láskou horí,
 spievajme Mu žalmy chvál!

[V4]
 Haleluja! Chváľme Boha,
 Stvoriteľa slávneho,
 ktorý k hriešnym prišiel zhora,
 zachrániť chce každého!
 Celým srdcom, dušou, telom
 Jemu chválu vzdávajme,
 On je naším Spasiteľom,
 s radosťou to hlásajme!</lyrics>
<author>Ján Hochmann, prel. Milan Šramo, William J. Kirkpatrick, harm. Milan Uhrin</author>
</song>