<?xml version="1.0" encoding="UTF-8"?><song><lyrics>[V1]
 Hosana! už Kristus prišiel,
 svit jasnej Božej lásky vyšiel,
 celému svetu ku spáse;
 proroci Ho zvestovali,
 ubiedení si Ho žiadali,
 prichádza k nám v tomto čase;
 niet iného Pána,
 v Ňom je milosť daná, aká radosť,
 srdca žiadosť naplnená
 stavom Jeho poníženia.

[V2]
 Vítam Teba, Spasiteľa
 a Božej pravdy Učiteľa,
 len Ty z hriechu vyslobodíš;
 Božiu vôľu učíš poznať,
 jediný mojej viery základ,
 po cestách pravdy ma vodíš;
 keď skončím časnú púť,
 nedáš mi zahynúť, buď Ti chvála
 i česť vzdaná neskonalá,
 že ma chceš k sebe privinúť.

[V3]
 Človeče, neboj sa zlého!
 Vykupiteľa máš mocného,
 v zápase s hriechom pomáha;
 aj s odvekým nepriateľom
 víťazstvo je so Spasiteľom,
 ktorý každé zlo premáha.
 Spievaj žalm radosti,
 sláva na výsosti Hospodinu
 za spasenie, vykúpenie,
 ktoré nám dal v Kristu Pánu!</lyrics>
<hymn_number>9</hymn_number>
<presentation>V1 V2 V3</presentation>
<title>Hosana! už Kristus prišiel ES9</title>
<copyright>Slovenská evanjelická cirkev augsburského vyznania v SR</copyright>
</song>