<?xml version="1.0" encoding="UTF-8"?><song><lyrics>[V1]
 Doteraz nám pomáhal
 Pán Boh dobrotivý,
 preto k Nemu obráťme
 zrak svoj dúfanlivý,
 odkiaľ pomoc prichádza
 nám vždy v pravej dobe,
 tam, kde duša nachádza
 nové sily v mdlobe.

[V2]
 Dosiaľ nie je prikrátka
 ruka Hospodina,
 veď On z lásky k hriešnikom
 poslal svojho Syna.
 A či s Ním by nedával
 všetko, čo nám treba,
 ako otec láskavý
 dáva deťom chleba?

[V3]
 Pomáhal i pomôže
 Pán Boh svojim ďalej,
 preto v Neho skladajme
 stále všetku nádej.
 O potrebách našich vie
 prv, než o ne lkáme
 a že rád nám pomáha,
 z Jeho slova známe.

[V4]
 Hoci neraz pochybnosť
 s úzkosťou sa snúbi,
 že Pán splniť zabúda
 slávne svoje sľuby,
 no On sám vie najlepšie,
 čo nám môže škodiť,
 ako vyhnúť priepastiam,
 ako nás má vodiť.

[V5]
 Hospodin, čo s nami bol,
 bude všade s nami,
 do skonania sveta až
 nebudeme sami.
 On nás cestou života
 verne podopiera,
 privedie raz ku cieľu,
 ktorý zrela viera.</lyrics>
<author>anon., zo spevníka „Bratské piesne&quot;, podľa čes. prekl. J. Bašteckého prel. Ľudovít Fazekaš, anon., starý český nápev „Franusův kancionál&quot;</author>
<title>Doteraz nám pomáhal S4303</title>
<hymn_number>303</hymn_number>
<presentation>V1 V2 V3 V4 V5</presentation>
</song>